באירוע תא ההדחות, דרו מקינטייר ניצח בקרב תא ההדחות של Raw וכתוצאה מכך שמר על אליפות ה-WWE. לאחר הקרב, לעומת זאת, מקינטייר הותקף באופן אכזרי על ידי בובי לאשלי, דבר שאיפשר למיז לפדות את מזוודת כסף בבנק שלו ולזכות בתואר. לאחר הסכם שקיים המיז עם המנג'ר של לאשלי לקבוצת The Hurt Business, MVP, המיז היה אמור להגן על חגורת האליפות מול לאשלי. האחרון ניצח את המיז בקרב חוטבי עצים וזכה בתואר ב-1 במרץ בפרק של התוכנית "Raw". שבועיים לאחר מכן בתוכנית, לאשלי טען שהוא גרם נזק למקינטייר בתא ההדחות ושום דבר לא ימנע ממנו לחזור על כך באירוע רסלמניה 37, אמירה שאיששה את קיום קרב האליפות בין לאשלי למקינטייר באירוע. מקינטייר הגיע ובירך את לאשלי על כך שהפך לאלוף לאחר דרך ארוכה עד להשגת אליפות ה-WWE (דרך שארכה 16 שנים עבור לאשלי ואילו למקינטייר לקחה 17 שנים). לעומת זאת, מקינטייר לעג ללאשלי, כשאמר שמקינטייר היה צריך לנצח את ברוק לסנר ברסלמניה 36, ואילו לאשלי זכה באליפות לאחר שסגר דיל עם המיז וגבר עליו בפרק של התוכנית "Raw". שבוע לאחר מכן בתוכנית, מקינטייר ניצח את נציגי קבוצת The Hurt Business, סדריק אלכסנדר ושלטון בנג'מין בקרב האנדיקאפ 2 נגד 1, דבר שהוביל להרחקתם של האחרונים מקרב האליפות שלו ברסלמניה.
לאחר שהתרגז על כך שנשאר מחוץ לקרב תא ההדחות של המותג Raw, ברון סטרומן התעמת עם בכירי הנהלת ה-WWE, שיין מקמהן ואדם פירס. לאחר ניסיון כושל לתקן את הדברים עם סטרומן, שיין החל להטיח עלבונות באינטליגנציה של סטרומן. האחרון איתגר את שיין לקרב יחידים ב-15 במרץ בפרק של התוכנית "Raw". הקרב, לעומת זאת, לא חל באופן רשמי והשניים ניהלו תיגרה ביניהם. צעדים אלו הובילו לקיום קרב ביניהם באירוע פאסטליין. לעומת זאת, קרב זה לא התקיים פעם נוספת בשל פציעה בברך שספג שיין במהלך אימון; הוא בחר את אליאס כמחליפו, כאשר סטרומן הצליח לנצח את האחרון. לילה לאחר מכן בפרק של התוכנית "Raw", שיין ביחד עם אליאס וג'קסון רייקר המשיך להתגרות בסטרומן, שבתגובה יצא אל הזירה וניצח את אליאס בקרב נוסף. לאחר הקרב, שיין תקף את סטרומן בעזרת הקב שלו, כשחשף שהוא זייף פציעה. לאחר מכן, שיין נסוג לאחור. סטרומן בתגובה הציב אתגר בפני שיין לקרב יחידים ברסלמניה 37, שאליו שיין הסכים. שבוע לאחר מכן, סטרומן חשף שהקרב ביניהם יהיה קרב כלוב.
לאחר שכשל לנצח את ביג אי ולזכות באליפות הבין יבשתית בחודש ינואר, אפולו קרוז ביצע את מעברו לדמות הרעה אשר כללה הכרה בשורשים הניגרים שלו בנוסף לדיבור במבטא ניגרי. ב-19 בפברואר בפרק של התוכנית "סמאקדאון", לאחר הפסדו של קרוז לשינסקה נקאמורה, בזמן שביג אי היה בשולחן השדרנים, קרוז תקף את נקאמורה לאחר הקרב. ביג אי נחלץ לעזרת נקאמורה, לעומת זאת, קרוז תקף גם אותו בעזרת מדרגות הזירה, תקיפה שגרמה לביג אי להיעדר במשך מספר שבועות. באירוע פאסטליין, ביג אי ניצח את קרוז ושמר על תוארו פעם נוספת, כשלאחר הקרב קרוז תקף באכזריות את ביג אי. ב-26 במרץ בפרק של התוכנית "סמאקדאון", קרוז הצמיד את ביג אי במהלך קרב שלשות. קרב נוסף בין השניים נקבע לבסוף לאירוע רסלמניה 37. שבוע לאחר מכן, קרוז שינה את התניית הקרב לקרב תוף ניגרי.
אירוע.
לילה 1.
קרבות מקדימים.
האירוע עצמו נפתח עם היו"ר ומנכ"ל ה-WWE, וינס מקמהן, שפתח את האירוע בברכת קבלה בחזרה את הקהל בפעם הראשונה מעל שנה. אחריו, הופיעה הזמרת, ביבי רקסה, שביצעה את השיר "America the Beautiful". זמן קצר לאחר מכן, האירוע הושהה למשך למעלה מחצי שעה עקב מזג אוויר סוער, לראשונה בהיסטוריה של רסלמניה. במשך זמן זה וכדי לנצל את הזמן שבו אין פעילות בזירה, מספר מתאבקים התראיינו לפני הקרבות שלהם באירוע. האירוע לבסוף חודש על ידי מנחי האירוע, האלק הוגאן וטייטוס אוניל, שהגיעו כדי להלהיב את הקהל.
בקרב הראשון, בובי לאשלי (שלווה לקרב על ידי MVP) הגן על אליפות ה-WWE נגד דרו מקינטייר. ברגעי הסיום של הקרב, מקינטייר ביצע על לאשלי שלוש פעמים את מהלך ה-Future Shock DDT, שלא הספיקו לו כדי להשיג את התואר בחזרה. כשמקינטייר ניסה לבצע את מהלך הסיום שלו, ה-Claymore Kick, MVP הסיח את דעתו של מקינטייר ואיפשר ללאשלי לנצל מצב זה לטובתו ולבצע עליו את מהלך ההכנעה שלו, ה-Hurt Lock. מקינטייר היה נראה לרגעים מסוימים כמי שבדרכו להשתחרר מהאחיזה, מנגד, לאשלי הידק את האחיזה וגרם למקינטייר להתעלף. כתוצאה מכך, לאשלי ניצח בקרב כתוצאה מהכנעה טכנית ושמר על התואר.
אז, התקיים קרב זוגות מרובה משתתפות, כשהמנצחות בו תתמודדנה מול ניה ג'קס ושיינה בייזלר על אליפות זוגות הנשים של ה-WWE בלילה ה-2. לאנה ונעמי ובילי קיי וכרמלה התחילו את הקרב. קאי וכרמלה הסתדרו היטב והצליחו להדיח את לאנה ונעמי. ה-Riott Squad (ליב מורגן ורובי ריוט) היו הבאות בתור להיכנס, כאשר הן הדיחו במהרה את קאי וכרמלה לאחר שביצעו על קאי מהלך משותף מסוג גאטבאסטר ובאק סטומפ. דנה ברוק ומנדי רוז נכנסו לאחר מכן, אך הן הודחו לאחר שמורגן הצמידה את ברוק. האחרונות להיכנס היו נטליה וטמינה. בסיום, טמינה ביצע על ריוט את מהלך הסופרפליי ספלאש, שהספיק לה ולנטליה כדי לנצח בקרב ולקבל את קרב האליפות המיוחל לילה לאחר מכן.
בקרב שבא לאחר מכן, סזארו התמודד מול סת' רולינס. כשרולינס היה בדרכו לבצע על סזארו את מהלך הסטומפ, סזארו בלם זאת וביצע במקום את מהלך הסזארו סווינג ואז נעל את האחרון במהלך הכנעה מסוג השארפשוטר; לעומת זאת, רולינס הצליח לצאת ממהלך זה. סזארו המשיך וביצע את מהלך הניוטרלייזר, שלא הספיק לו כדי לנצח בקרב. כשסזארו ניסה לבצע פעם נוספת את אותו מהלך, רולינס ניטרל זאת וביצע במקום את מהלך הפדיגרי, שלא הספיק גם לו לנצח בקרב. רולינס המשיך וניסה לבצע פעם נוספת את מהלך הסטומפ, אך סזארו היה שם כדי לתפוס ולבצע עליו את מהלך האפרקאט בעודו באוויר. בסיום, סזארו ביצע סדרת מהלכים שכללה את ה-UFO, הסזארו סווינג ופעם שנייה את מהלך הניוטרלייזר, סדרה שהספיקה לו כדי להשיג את הניצחון בקרב.
בקרב הרביעי, הניו דיי (קופי קינגסטון ואקסבייר וודס), שהוצגו על ידי חברם לשעבר לצוות, ביג אי, הגנו על אליפות הזוגות של Raw נגד AJ סטיילס ואומוס, כשזהו היה קרב הבכורה של אומוס לאחר ששימש כשומר הראש של סטיילס במשך מספר חודשים. כבר בתחילת הקרב, קינגסטון וודס נקטו באסטרטגיה שבה הם מנעו מסטיילס להכניס את אומוס לזירה. זה עבד זמן מה עד שבסופו של דבר, סטיילס הצליח להגיע לאומוס, ששלט ביד רמה על פני קינגסטון וודס. בסיום, סטיילס ביצע על וודס את מהלך הפנומנל פורארם ואומוס ביצע על קינגסטון את מהלך הפאוורבומב, כשלאחר מכן הוא הצמיד את האחרון לניצחון, כשרגל אחת בלבד של אומוס ניצבה מעל גופו של קינגסטון, ניצחון שהעניק לסטיילס ואומוס זכייה באליפות הזוגות. זכייה זו הפכה את סטיילס לאלוף הטריפל קראון ה-32 ולאלוף הגראנד סלאם ה-22 בהיסטוריה, בנוסף להיותו המתאבק היחיד שזוכה בתואר הגראנד סלאם גם ב-WWE וגם בארגון ההיאבקות Total Nonstop Action Wrestling (שמוכר כעת יותר בשם Impact Wrestling).
לאחר מכן, ברון סטרומן התמודד מול שיין מקמהן בקרב כלוב. לפני שסטרומן נכנס לכלוב, אליאס וג'קסון רייקר תקפו את רגלו של סטרומן בעזרת כיסאות. מקמהן לקח בידיו כיסא והחל לתקוף באופן קבוע את סטרומן, כשהקרב החל. מקמהן ביצע על סטרומן את מהלך הקוסט טו קוסט, שלא הספיק לו כדי להשיג את הניצחון. אליאס ורייקר ניסו להפריע בקרב פעם נוספת, לעומת זאת, סטרומן הדף אותם מדפנות הכלוב. מקמהן השיג ארגז כלים והחל לתקוף את סטרומן בעזרתו. כשמקמהן ניסה לטפס על אחד מדפנות הכלוב, סטרומן תפס אותו וזרק אותו מגג הכלוב. בסיום, סטרומן ביצע על מקמהן את מהלך הראנינג פאוורסלאם ולאחר מכן הצמיד אותו לניצחון.
בקרב הלפני אחרון, באד באני ודמיאן פריסט התמודדו מול המיז וג'ון מוריסון. המיז שלט בקרב על פני באד באני ומנע ממנו להכניס את פריסט לזירה. בסופו של דבר, באני הצליח להכניס את אותו פריסט. יחדיו, באני ופריסט ביצעו על המיז ומוריסון את מהלך ה-Falcon Arrow, בו זמנית. מחוץ לזירה, באדי באני ביצע על המיז ומוריסון את מהלך הקרוסבאדי. המיז, מנגד, ביצע על פריסט את מהלך הסיום שלו, הסקול קראשינג פינאלי, אך באדי באני הספיק להגיע ולמנוע ספירת שלוש מוצלחת. שוב מחוץ לזירה, באד באני ביצע על מוריסון את מהלך הקנדיאן דיסטרויר. בסיום, באד באני ופריסט ופריסט ביצעו שילוב של שני מהלכים על המיז מסוג ה-Electric Chair Drop והקרוסבאדי, כשלאחר מכן באד באני הצמיד את המיז לניצחון.
הקרב המרכזי.
בקרב המרכזי, סשה בנקס הגנה על אליפות הנשים של סמאקדאון נגד ביאנקה בלאייר. בנוסף, זאת הייתה הפעם הראשונה שבה שני מתאבקים אפרו-אמריקאים משתתפים בקרב המרכזי של רסלמניה. במהלך הקרב, בלאייר ניסתה לבצע על בנקס את מהלך ה-450 ספלאש; לעומת זאת, בנקס הרימה את הברכיים שלה על מנת לבלום מהלך זה. בזמן שבנקס ביצעה את מהלך ההכנעה שלה, הבנק סטייטמנט, בלאייר הגיעה לחבלים ועצרה את המשך המהלך. בלאייר לבסוף ביצעה על בנקס את מהלך ה-450 ספלאש, אך זה לא הספיק לה כדי לנצח בקרב. ברגעי הסיום של הקרב, בלאייר נקטה בגישה אגרסיבית, כאשר היא השתמשה בשיערה הארוך על מנת להצליף בבנקס ולאחר מכן ביצעה על האחרונה את מהלך ה-Kiss of Death, שהספיק לה כדי לנצח בקרב ולזכות באליפות הנשים של סמאקדאון.
לילה 2.
קרבות מקדימים.
האירוע עצמו נפתח עם הזמרת אשלנד קרפט, שביצעה את השיר "America the Beautiful". מנחי האירוע, האלק הוגאן וטייטוס אוניל, הגיעו בחליפות פיראטים על מנת להלהיב את הקהל.